12.06.2024.

*Par iepirkumu procedūras “Iebraucamo vārtu, paceļamo barjeru, ārējo žalūziju apkope, remonts un uzstādīšana” (ID Nr. RS 2024/39) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi elektroniskā pasta vēstuli ar lūgumu sniegt atbildes uz jautājumu par iepirkuma procedūras “Iebraucamo vārtu, paceļamo barjeru, ārējo žalūziju apkope, remonts un uzstādīšana” (ID Nr. RS 2024/39) (turpmāk – iepirkuma procedūra) nolikuma prasībām.

**1. jautājums:**

Esošajā līgumā nav paredzēta apmaksa par objekta apsekošanu, lai varētu sagatavot darbu un materiālu izmaksu tāmi. Sakiet, vai šajā iepirkumā arī ir paredzēts, ka visiem komersantiem par saviem līdzekļiem ir jābrauc uz objekta apsekošanu un Pasūtītājs neapmaksās šādu izsaukumu izmaksas?

**1.atbilde:**

Iepirkumu komisija informē, ka Pasūtītājs atsevišķi nesedz izpildītāju izdevumus, kas saistīti ar objektu apsekošanu, lai izpildītāji varētu sagatavot darbu un materiālu izmaksu tāmi.

Iepirkumu komisijas priekšsēdētāja K. Meiberga